ועדת הכלכלה, כנסת 18, פרוטוקול מספר 590, 2011-07-20 10:30

כרמל שאמה-הכהן: אנחנו פותחים ישיבה שנייה של ועדת הכלכלה.

כרמל שאמה-הכהן: על סדר היום הצעת חוק לתיקון פקודת ביטוח רכב מנועי (מספר 19) (מרכיב ההעמסה בתעריף הביטוח), של חברת הכנסת פניה קירשנבאום וחברי כנסת אחרים, יש פה רשימה ארוכה, אין צורך לקרוא.

כרמל שאמה-הכהן: אנחנו בהכנה לקריאה שנייה ושלישית.

כרמל שאמה-הכהן: אנחנו מתכנסים לגרסה אחת מתוך הגרסאות שלא הוכרעו בישיבה הקודמת והאוצר, איזה גרסה מועדפת עליכם?

אסף מיכאל: מבחינתנו---

פניה קירשנבאום: דבר, שאני אשמע אותך.

אסף מיכאל: אני גם אמרתי לךְ במלוא הכנות, אנחנו שוחחנו אתמול.

אסף מיכאל: אני שוחחתי אתמול עם חברת הכנסת קירשנבאום, הסברנו לה שאגף שוק ההון, המפקח על הביטוח, מתנגד להצעת החוק.

אסף מיכאל: יחד עם זאת, מבחינתנו הגרסה שהיא---

כרמל שאמה-הכהן: ד'?

אסף מיכאל: כן.

כרמל שאמה-הכהן: אוקי.

כרמל שאמה-הכהן: א' ב' ו-ג', אנחנו תיכף נמחק אותן.

כרמל שאמה-הכהן: ד' זה 'קבעה הרשות תעריפי ביטוח לפול, יעמוד מרכיב ההעמסה בתעריף הביטוח על שישה אחוזים מעלות הסיכון הטהור בשוק החופשי'.

אסף מיכאל: כמובן, ככל שתאפשר לי בהמשך, אני אתייחס למספר נושאים.

ניר ימין: (מקריא): "חוק לתיקון פקודת ביטוח רכב מנועי (מספר 19), התשע"א-2011.

ניר ימין: "תיקון סעיף 7. 1.

ניר ימין: בפקודת ביטוח רכב מנועי (נוסח חדש), התש"ל-1970 (להלן – הפקודה), בסעיף 7(ד), במקום "(הוראת שעה), התשנ"ז-1996, יבוא "(ביטוח בתנאי תחרות מבוקרת, הסדרים לתקופת מעבר והוראות לעניין אבנר), התשנ"ז-1997 (בחוק זה – הפול)".

ניר ימין: מדובר סעיף טכני.

ניר ימין: סעיף 7(ד) היום אומר כך: 'המנגנון לקביעת תעריפי הביטוח למשתמש ברכב מנועי שלא הצליח לרכוש פוליסה באופן ישיר אצל מבטח במסגרת הפול, כמשמעותו בחוק ביטוח רכב (הוראת שעה), התשנ"ז-1996', שמו של החוק הזה שונה וסעיף 1 מפנה לחוק החדש ובעיקרו הוא טכני.

כרמל שאמה-הכהן: אם הוא טכני, למישהו יש הערות?

כרמל שאמה-הכהן: אין.

כרמל שאמה-הכהן: מי בעד סעיף 1?

לאה ורון: חברת הכנסת פניה קירשנבאום מצביעה במקום חבר הכנסת רוברט אילטוב.

כרמל שאמה-הכהן: סעיף 1 אושר.

כרמל שאמה-הכהן: הצבעה סעיף 1 אושר

ניר ימין: (מקריא): "הוספת סעיף 7א.

ניר ימין: 2.

ניר ימין: אחרי סעיף 7 לפקודה יבוא: "מרכיב ההעמסה בתעריף הביטוח.

ניר ימין: 7א.".

ניר ימין: אני קורא, אדוני, את הנוסח המעודכן שהופץ באתר הוועדה, בעקבות הערות שקיבלנו לנוסח שפורסם לקריאה ראשונה מהאוצר, מאגף שוק ההון.

ניר ימין: " "מרכיב ההעמסה" - הסכום שבו על מבוטח שלא במסגרת הפול לשאת כתוצאה מעלויות ההשתתפות של מבטח במסגרת הפול".

ניר ימין: בנוסח שפורסם בקריאה הראשונה נאמר 'העלות מתוך עלות הסיכון הטהור בשוק החופשי', אז נמסר לנו, אל"ף, שמרכיב ההעמסה לכשעצמו בסופו של דבר הוא סכום, הוא לא עלות מתוך עלות הסיכון הטהור, אלא הוא סכום שמתקבל מאיזה שהיא משוואה מסוימת, ובי"ת, שהוא לא מתוך עלות הסיכון הטהור בשוק החופשי, כי זה שיעור מתוך עלות הסיכון הטהור, כפי שאנחנו נראה בסעיף האופרטיבי, ולא צריך את עלות הסיכון הטהור בשוק החופשי.

ניר ימין: אם האוצר ירצה להרחיב לגבי ההבדל בין עלות הסיכון הטהור לעלות הסיכון בשוק החופשי, אני אשמח, אני אגיד מה אני הבנתי; שעלות הסיכון הטהור היא בסוף מה שחברות הביטוח גובות מהמבוטחים שלהן בפועל, כשעלות הסיכון הטהור בשוק החופשי היא מה שהן מקבלות לפי דוחות אקטואריים של מפעילי מאגרי מידע לפי פקודת ביטוח רכב מנועי, ומרכיב ההעמסה צריך להתייחס כמובן לתעריפי הביטוח שנגבים בפועל ולא להמלצות שהם מקבלים מהמפעילים.

אסף מיכאל: ניר הסביר את זה בסדר גמור.

כרמל שאמה-הכהן: יש למישהו הערות?

פניה קירשנבאום: יש לי שאלה.

פניה קירשנבאום: בחוק הזה אנחנו מתייחסים מהיום והלאה לפול הזה, או שהחוק הזה לוקח בחשבון גם את החובות רטרואקטיבית?

פניה קירשנבאום: כשאתה מקריא פה, מהיום והלאה, השישה פלוס פול זה מהיום והלאה?

ניר ימין: אם לא נאמר שום דבר, אז זה חל לעתיד.

אסף מיכאל: אני מניח שאת מתייחסת לעניין הגירעון האקטוארי הכבד שהפול נושא עליו מאירועים שקרו לפני תיקון החוק.

אסף מיכאל: פניה קירשנבאום: אז אני לא רוצה שזה ייכלל, אני רוצה שזה יהיה מיום החוק.

כרמל שאמה-הכהן: איך אפשר להבטיח את זה?

כרמל שאמה-הכהן: להגיד שכל התוספת---

ניר ימין: אני חושב שזה משתמע מהצעת החוק.

כרמל שאמה-הכהן: לא, אבל אי אפשר לסדר את זה שהתוספת במרכיב ההעמסה לא תופנה להקטנת הגירעון, אנחנו רוצים שתהיה הוזלה בביטוח.

כרמל שאמה-הכהן: זה לא חוק להקטנת הגירעון, זה חוק להוזלת דמי הביטוח.

כרמל שאמה-הכהן: אם אנחנו---

ניר ברטל: אני אתייחס.

ניר ברטל: הצעת החוק כפי שהיא מנוסחת, עבורנו, מה שאנחנו נעשה, אנחנו ניקח את הנתונים שידועים לנו עבור אותה שנה ובהתבסס עליהם אנחנו נקבע את התעריפים לשנה הבאה.

ניר ברטל: משמע, אין כאן בכלל התייחסות, לא תהיה התייחסות לגירעונות עבר שהפול נושא עליו.

אסף מיכאל: אני חושב שאחר כך, אדוני, בסעיף האופרטיבי, לא בהגדרות, בנוסח המעודכן אנחנו כתבנו מרכיב ההעמסה הצפוי ולכן אני חושב ש---

ניר ברטל: נכון, אנחנו מתייחסים תמיד קדימה.

ניר ברטל: שוב, בעצם יש כאן הוראה, שהיא תושת על הממונה, איך שהממונה יפעל, הוא יסתכל קדימה, יניח הנחות קדימה לגבי למשל מספר אופנועים צפויים בפול, הנחות אקטואריות שאנחנו ניעזר באנשי המקצוע, הנחות אקטואריות לגבי הגירעון הצפוי ובהתאם אנחנו נגזור את התעריפים.

ניר ברטל: זאת אומרת, כל פעם יש כאן צפייה קדימה ולא---

פניה קירשנבאום: אני לא בטוחה שעד עכשיו, עקב ירידה או הערכה שיירדו מחירי הביטוח, אתם תצפו שתהיה תוספת של אלפי כלי רכב דו גלגליים ואז הביטוח שוב יעלה כי יש לכם איזה שהוא צפי שהפול יעלה.

פניה קירשנבאום: זאת אומרת, המטרה של החוק היא להוזיל ביטוח ולא לעשות הערכות אקטואריות שבסופו של דבר או ישאירו את הביטוח באותה רמה או יעלו את הביטוח.

פניה קירשנבאום: מי מפקח על הנקודה הזאת?

אסף מיכאל: הנקודה הזו ברורה, ושוב, והיה וההנחות שהממונה הניח לא יתממשו בשנה אחת ולמשל הגירעון, בסוף שנה נראה שמרכיב ההעמסה יעמוד למשל על 6.2, התעריף יתוקן בהתאם, אם יעמוד על 5.9, התעריף יתוקן בהתאם.

כרמל שאמה-הכהן: אנחנו צריכים לקבוע שהתעריף הוא 6%.

אסף מיכאל: בוודאי.

אסף מיכאל: אנחנו קובעים עכשיו תעריפים על בסיס 6% מרכיב העמסה.

אסף מיכאל: שוב, כמו שהסברנו, אנחנו נשתמש בהנחות לצורך הגעה לתעריף הזה, היה ושגינו בהנחות, הן כלפי מעלה, הן כלפי מטה, כל שנה זה יתוקן ולכן אין מקום לחשש.

פניה קירשנבאום: כבוד היושב ראש, נוצר חשש בלבי, ברגע זה, ואני מתארת לך מצב, איך אנחנו מעגנים את זה בחוק?

פניה קירשנבאום: אין לי מושג, אבל נתאר מצב.

פניה קירשנבאום: נכון להיום הפול זה 3.75 ועקב כך העלייה במחירי הביטוח.

פניה קירשנבאום: עכשיו הגדלנו את זה ל-6% ויבוא אלינו שוק ההון, האחראי על הביטוחים, ויגיד 'אנחנו מעריכים שיהיה יבוא של כלי רכב כאלה, לכן הפול יהיה ככה וככה', ולכן אין טעם להוזיל את הביטוח כי הפול 6% יהווה את התוספת של כלי הרכב.

ניר ברטל: אז כשתסתיים שנה כספית, את תראי בפול בדיוק מה הגירעון שנוצר ואת תראי בדיוק איזה שיעור זה, ואת תראי אם זה עמד על---

פניה קירשנבאום: אנחנו לא מדברים רק על גירעון, אתה לוקח את הגירעון פעם אחת, פעם שנייה אקטואריה מה יהיה בשנה הבאה, אתה מביא את זה לאיזה שהוא איזון בנקודה שנוחה לך---

ניר ברטל: בסוף כל שנה יהיה דין וחשבון, את תוכלי לראות בדיוק אם הגירעון של הפול...

ניר ברטל: ואז יש פה מבחן שנתי, כל פעם שהדוח הכספי---

כרמל שאמה-הכהן: החישוב הוא רק שנתי?

אסף מיכאל: כן, כי אנחנו מקבלים בסוף שנה, שלושה, ארבעה, חמישה חודשים אחרי את הנתונים הכספיים של הפול, בהתאם ל---

פניה קירשנבאום: הוא לוקח גירעון שנה אחורה, הערכה של מה שהולך לקרות שנה קדימה, ועושה בין זה איזון.

כרמל שאמה-הכהן: לא עשיתם אז את ההעלאה באמצע השנה בפעם האחרונה, במהלך השנה?

אסף מיכאל: כן.

כרמל שאמה-הכהן: כלומר זה לא היה אחרי העדכון במהלך השנה.

אסף מיכאל: כן, כי יש הבדל בין שאתה יודע שהמצב לאורך שנים הוא מצב גירעוני ואתה רוצה לתקן אותו, לבין ההוראה הזו, שבעצם מחייבת אותנו אחת לתקופה לעמוד ביעד של 6%.

אסף מיכאל: זה מצב שונה לחלוטין.

נסים רזימין: כבוד היושב ראש, אולי כדאי שהוא יספר לנו מה קורה היום בפועל בשביל שנדע את החישוב שלהם, מה הגירעון האמיתי היום.

פניה קירשנבאום: הם יידעו את זה רק בסוף השנה.

נסים רזימין: איזה שקלול הם עושים נכון להיום, לפי איזה חשבון של כמה כלים, של כמה---

אסף מיכאל: אני לא עושה שקלול היום.

אסף מיכאל: אני לא יודע כמה אתה מצוי בפרטים, אבל היום אין לי הוראה כזו, אני לא נדרש היום ל-6%.

נסים רזימין: לא, ב-3.75.

אסף מיכאל: יש כאן חקיקה חדשה שתחייב אותי מעתה ואילך לקבוע תעריפים בהתאם למרכיב העמסה של 6%.

נסים רזימין: אז למה אתה עושה שקלול?

אסף מיכאל: המפקח על שוק ההון יעמוד בהוראות החוק.

אסף מיכאל: זה בדיוק מה שכתוב, זה בדיוק מה שהמפקח יעמוד בהוראות החוק.

נסים רזימין: אתה מתחמק מהשאלה.

נסים רזימין: אני רוצה לדעת היום 3.75---

פניה קירשנבאום: רגע, איפה בחוק כתוב שאתה צריך לעשות שקלול בין גירעון שנה קודמת לאקטואריה של השנה הבאה.

ניר ברטל: סעיף 7ב.

פניה קירשנבאום: טוב, שנדע מה לתקן עכשיו.

גיורא נדל: אני מבקש רגע לשאול שאלה.

גיורא נדל: ביסודו של דבר החוק הזה אמור לשים על השולחן משוואה מהפשוטות שקיימות.

גיורא נדל: הדבר הראשון שלא היה ברור לגמרי מקריאת החוק הוא שכשאתם מדברים על הענף, צריך להיות ברור שמדובר בענף ביטוח החובה.

גיורא נדל: כלומר אותם 6% שאנחנו מדברים עליהם הם אחוז---

אסף מיכאל: אבל כתוב פול, אין פול במקיף.

גיורא נדל: כן, אבל הענף הוא לא הענף בפול, אלא ענף ביטוח החובה, ואם לצורך הפשטות, אני אתאר את המצב בצורה הכי פשוטה---

פניה קירשנבאום: אנחנו מדברים על ביטוחי חובה בלבד.

אסף מיכאל: אבל כתוב 'פול'.

גיורא נדל: אני מדבר על ההגדרה 'הענף'.

גיורא נדל: אני ראיתי שם---

אסף מיכאל: לא רק שכתוב 'פול', גם כתוב ברחל בתך הקטנה שמרכיב ההעמסה, הקבוצה שתיהנה ממנו היא רק האופנועים.

אסף מיכאל: כתוב את זה שחור על גבי לבן.

גיורא נדל: אני רק מבקש שתתאר את הנוסחה בצורה כזאת שכולנו נבין אותה.

גיורא נדל: אם לדוגמה סך כל הענף משלם בשנה 4.5 מיליארד שקל, או 4 מיליארד שקל, 6% מזה זה 240 מיליון וזה הסכום שצריך ללכת באופן פשטני מאוד לטובת תיק האופנועים בפול.

גיורא נדל: זאת התוצאה הסופית.

גיורא נדל: מה שאני מבקש לדעת, איך החוק בניסוחו ומהיום ואילך, כמו שאתה הבטחת ותיארת והסברת, מגשים בדיוק את רשימת המכולת הקטנה ששמתי כאן על השולחן.

אסף מיכאל: מי שכתב את החוק, מוזמן לתת לך את הפרטים.

גיורא נדל: האם תיארתי את זה נכון?

פניה קירשנבאום: אבל אתה תעשה חישוב, לא היועץ המשפטי.

כרמל שאמה-הכהן: האם הדברים שלו לא משתקפים בחוק?

אסף מיכאל: הוא מבקש להסביר איך החוק---

פניה קירשנבאום: לא, הוא לא אמר איך החוק מסביר, הוא שואל איך אתה תעשה חישוב.

אסף מיכאל: הוא מבין את המשוואה, הוא שאל איך החוק במלים מתרגם את המשוואה הזו.

פניה קירשנבאום: זה מה ששאלת?

פניה קירשנבאום: איך החוק מתרגם את זה?

גיורא נדל: כן.

ניר ימין: אני יכול לקרוא את הסעיף שמתייחס לכך ואם צריך לעשות בו תיקונים, נעשה בו תיקונים, אבל הסעיף אומר---

אתי בנדלר: אבל אולי כדאי לגמור קודם את ההגדרות.

ניר ימין: כן, יש עוד הערות להגדרות?

זוהר גרינברג: לגבי ההגדרה של מרכיב ההעמסה, מה שאמר הדובר הקודם הוא שבעצם הכוונה במרכיב ההעמסה זה להשית אחוז מסוים, לצורך העניין 6%, על כלל פרמיות החובה בענף ביטוח הרכב בישראל, וההגדרות כפי שהן כרגע הן לא ממש נוגעות בעניין הזה.

זוהר גרינברג: אם אנחנו עושים הגדרה שאומרת שמרכיב ההעמסה יהיה 6% מכלל הפרמיות הנגבות בענף ביטוח החובה בישראל, זה דבר שאין בעיה לחשב אותו, הוא מופיע, אלה נתונים שיש אותם לממונה באופן שוטף, מתפרסמים אצלו באתר, ואז פשוט עושים 6% כפול האיקס המסוים ומעבירים את זה לפול לטובת חישוב ביטוח האופנועים, ולכן ההגדרות, כפי שהן כרגע, אולי באמת לוקות ואולי כדאי לשנות, לעשות הגדרה פשוטה שתקל על העניין הזה.

ניר ימין: אני אנסה להסביר.

ניר ימין: כרגע קראתי רק את ההגדרה של מרכיב ההעמסה.

ניר ימין: יש אחר כך הגדרה של עלות הסיכון הטהור, שהסעיף האופרטיבי מתייחס אליה, ואולי בעלות הסיכון הטהור צריך להתייחס לא אל ניסיון התביעות בעבר למשל של הענף כולו, אלא של ענף ביטוח רכב החובה או איך שזה לא יוגדר.

ניר ימין: אני אציין גם שההגדרות שמופיעות כאן נלקחו ברובן מאיך שהדברים עובדים על סמך תקנות מאגרי מידע ותקנות ביטוח שיורי היום, ולכן כפי שהיום משתמשים בהגדרות האלה כדי ליישם את השיעור ואת מרכיב ההעמסה, אני מניח שגם להבא יעשו את זה.

ניר ימין: אם נדרש תיקון באחת מההגדרות האלה שכאמור מתבססות על ההגדרות שקיימות בתקנות היום שעל פיהן מפעילים את הסדר הביטוח השיורי ובכלל זה את מרכיב ההעמסה, תעירו להגדרות עצמן ואם צריך, אנחנו נתקן את ההגדרה, לא לפני כן.

נסים רזימין: יש לי עוד שאלה.

נסים רזימין: היום הגירעון בפול עומד על 3.75?

אסף מיכאל: היום הגירעון בפול עומד על קרוב ל-200 מיליון שקלים, יש תביעות של כ-550 מיליון שקלים, מתוכם האופנוענים משלמים 250-300 מיליון שקלים שהציבור משלם, כ-100 מיליון שקלים במסגרת צו החצייה, שבעצם משית את התאונה המעורבת, 75% על הצד של הרכב הפרטי ו-200 מיליון שקלים על ציבור הנהגים.

אסף מיכאל: למעשה זה 300 מיליון שקלים שציבור הנהגים ברכב הפרטי מממן את רוכבי האופנוע.

נסים רזימין: 300 מיליון שקלים?

נסים רזימין: זה אומר שאנחנו עומדים עכשיו על 8%?

אסף מיכאל: כולל צו החצייה, אמרתי.

נסים רזימין: תוריד את ה-100 מיליון, 200 מיליון זה אומר שאנחנו עומדים על 5.5%?

נסים רזימין: אני רוצה לדעת באחוזים.

נסים רזימין: אם אנחנו נעביר את זה ב-6% ואנחנו עומדים בגירעון על 6% לא תהיה הוזלה.

נסים רזימין: אין לנו את הנתון הרשמי הזה.

כרמל שאמה-הכהן: איזה נתון רשמי חסר לך?

נסים רזימין: כמה נכון להיום אנחנו עומדים באחוזים בשיעור ההעמסה.

כרמל שאמה-הכהן: מה שיעור ההעמסה היום?

אסף מיכאל: שיעור ההעמסה נכון ל-2009 5.2%, ב-2010, מכיוון שהיתה עלות העברת אחריות רפואית, הוא ירד, אני לא יודע אם זה נתון סופי, אבל זה 4 נקודה משהו.

אסף מיכאל: יש נתון סופי כבר?

כרמל שאמה-הכהן: אין לכם נתון של 2010?

אסף מיכאל: לא, כי הדוחות הכספיים של הפול---

כרמל שאמה-הכהן: על בסיס מה עשיתם את החישוב של---

נסים רזימין: ולכן לא יקרה כלום, למה?

נסים רזימין: ב-2011 חברות הביטוח הוציאו מהפול אנשים ואנחנו היום עומדים על בטח 6%, כי אנחנו לא יודעים את הנתון הזה.

אסף מיכאל: הרגע אמרתי שאנחנו עומדים, אני חושב שזה 4.2 או 4 נקודה---

נסים רזימין: ב-2010, כשאתה לא יודע את הנתון הרשמי עדיין.

גיורא נדל: ב-2009 אתה מדבר, כשבשנת 2010 חברות הביטוח הוציאו---

אסף מיכאל: נכון, מה לא ברור?

אסף מיכאל: זה ההבדל בין 4.2 או 4.3 ל-6%?

גיורא נדל: אנחנו לא מנסים לשחק עם מספרים, אנחנו מנסים להגיע לתוצאה.

גיורא נדל: אם בשנת 2010 החלק הטוב של הפול יצא החוצה לחברות הביטוח, אומר שחברות הביטוח קיבלו את כל אותם אנשים שפעם פרנסו את הפול ויצרו לו תעריף שהוא מתקבל על הדעת, אני מוכן לחתום שבשנה הזאת אנחנו נושקים ל-6%---

כרמל שאמה-הכהן: אני רוצה לשאול שאלה אחרת, כמה הייקור הממוצע האחרון של תעריפי ביטוח החובה באחוזים?

כרמל שאמה-הכהן: התעריף המשוקלל של ביטוחי החובה לאופנועים, כמה יוקר בפעם האחרונה באחוזים?

אסף מיכאל: 12% ללא השתתפות עצמית.

אסף מיכאל: מי שבחר בהשתתפות עצמית, גם אחרי העלאת התעריף, התעריף החדש---

גיורא נדל: אבל זה לא נתון נכון, ה-12%, כי זה עלה בין 25 ל-34 ל-90%, ול-10%, שזה המבוגרים, זה ירד, והשקלול הזה שהם עושים הוא לא נכון.

כרמל שאמה-הכהן: איך יכול להיות של-90% זה עולה 25?

אסף מיכאל: מה שאתה אומר לא הגיוני מתמטית.

גיורא נדל: זה לא נכון, 12%.

ניר ברטל: זה 12% בממוצע, זה אומר שיש כאלה שגם הוזל להם.

אסף מיכאל: בוודאי, וגם הראינו את הנתונים.

ניר ברטל: בממוצע זה התייקר ב-11%-12%.

ניר ברטל: 30% מהאופנוענים משלמים היום פחות לעומת מה שהם שילמו לפני נובמבר 2009, למה?

ניר ברטל: או שהתעריף הוזל להם, או כי הם בחרו בהשתתפות עצמית שזה הוזלה של 20%, או שחברות ביטוח, איילון, הראל, הסכימו לבטח אותם בתעריפים יותר נמוכים בחוץ, שהם כרגע לא נמצאים במרכיב ההעמסה כי הם מחוץ לפול.

אסף מיכאל: בעצם אם כבר יש הזדמנות בסוגיה הזאת של השתתפות עצמית, ובכלל הדינמיקה, אנחנו תמיד כאן מדברים על הגברת התחרותיות, עידוד של השוק החופשי לייצר פתרונות שיהיו אטרקטיביים ללקוח, שייתנו תעריפים זולים יותר, וקרה כאן תהליך חשוב שלראשונה בהיסטוריה של ביטוח האופנועים בחרו חברות ביטוח להיכנס לתוך העולם הזה שהוא עולם שיש בו הרבה מרכיבים של חוסר ודאות, להיכנס וכן לספק ביטוח לציבור הדו גלגלי.

אסף מיכאל: החברות עושות את זה בתעריפים שהם תעריפים בוודאי אטרקטיביים ביחס לפול ובעצם מביאות לזה שלראשונה פתחנו את השוק הזה לתחרות חופשית.

אסף מיכאל: מה שזה בעצם אומר, שהרוכבים מצביעים על עצמם האם הם רוכבים זהירים.

אסף מיכאל: איך הם עושים את זה?

אסף מיכאל: בעצם זה שהם מוכנים לקחת על עצמם את אותה השתתפות עצמית, הם מצביעים על עצמם כרוכב שנוהג בצורה בטוחה, נוהג כחוק ומוכן לספוג על עצמו איזה שהוא מרכיב של השתתפות עצמית נאותה, ובאופן כזה זה יוצא לשוק החופשי, ולראשונה ייצרנו כאן תחרות.

נסים רזימין: מה שאתה אומר לא מדויק.

אסף מיכאל: לא יודע אם זה לא מדויק, אבל אלה העובדות.

אסף מיכאל: לראשונה פתחנו את השוק הזה לתחרות, לראשונה שלוש חברות ביטוח מכובדות מספקות מענה לציבור רוכבי הדו גלגלי במחירים זולים יותר ממה שהיה טרם אותה העלאה שעשתה הרבה רעש בזמנו, זה המצב היום.

אסף מיכאל: מה שאנחנו נעשה בתיקון המוצע---

פניה קירשנבאום: כנראה שהפול צריך לגדול יותר לטובת אלה שלא נכנסו לשוק החופשי.

פניה קירשנבאום: אז ההיפך, זה צריך להוזיל להם יותר.

פניה קירשנבאום: כי אם אלה יצאו מהשוק, מהביטוח, אז הסכום של הפול נשאר לאלה שלא נכנסו.

אסף מיכאל: בוודאי, נכון.

פניה קירשנבאום: זאת אומרת זה צריך להוריד וזה צריך ללכת לטובתם.

אסף מיכאל: נכון, וזה בדיוק מה שתיארתי לך.

פניה קירשנבאום: אבל כשאנחנו עושים חשבון, זה---

אסף מיכאל: לא, למה?

אסף מיכאל: בואו נחדד את הנקודה.

נסים רזימין: בוא אנחנו נתאר לך את המצב ואז תגיד.

כרמל שאמה-הכהן: תנו לו לדבר.

אסף מיכאל: חברת הכנסת קירשנבאום צודקת.

אסף מיכאל: אני לא יודע אם המצב הזה יימשך, אבל בעקבות הכניסה של חברות ביטוח לשוק ביטוח האופנועים ובעצם יציאה של אותה קבוצה בטוחה יותר מהפול, נשאר יותר כסף לחלק לטובת הרוכבים הפחות בטוחים וזו בדיוק המתמטיקה שהסברתי קודם.

אסף מיכאל: איך?

אסף מיכאל: כמו שהסברתי, כי הגירעון של הפול קטן.

אסף מיכאל: אמרתי, ב-2009 נתוני הגירעון, זה גם פורסם בדוח הממונה, היו 5.3%, ב-2010, שזו היתה השנה הראשונה שהרוכבים הבטוחים בעצם יצאו מהפול, הגירעון פחת.

אסף מיכאל: לכן אם אנחנו עכשיו נעלה אותו ל-6% בוודאי שקבוצה מסוימת תיהנה מההטבה הזו.

אסף מיכאל: אני מקווה שהפעולה הזאת לא תביא לחיסול השוק הפרטי, שוק הביטוח התחרותי שצמח החל מ-2010.

אסף מיכאל: זו התקווה שלי ואני חושב שגם אתם צריכים לקוות למצב הזה.

נסים רזימין: השוק התחרותי שדיברת עליו הוא לא שוק תחרותי.

נסים רזימין: חברות הביטוח שדיברת עליהן הוציאו את האנשים הבטוחים, שאתה קורא להם---

אסף מיכאל: הם לא הוציאו, האנשים הבטוחים הצביעו על עצמם כבטוחים.

נסים רזימין: לא, לא, כנראה שאתה לא מבין איך זה עובד.

אסף מיכאל: בוודאי שכן.

אסף מיכאל: האנשים הבטוחים---

נסים רזימין: לחברת הביטוח יש אופציה לעשות לך בפול או לעשות אצלם והם בוחרים.

נסים רזימין: אנחנו נמצאים בתוך העולם הזה.

אסף מיכאל: גם אני נמצא בתוך העולם הזה.

נסים רזימין: אבל אתה לא מעודכן, לפי מה שאתה מדבר.

נסים רזימין: אני רוצה להגיד לך רק דבר אחד, אותם אנשים שחברת הביטוח לא רצתה לקחת, אלה גם אותם אנשים שהם לא אשמים בתאונה מעורבת, שאשם נהג הרכב---

אסף מיכאל: אבל יש צו, 75% נושא הרכב הפרטי, גם אם ה---

נסים רזימין: אבל אני חוזר ואומר לך, גם כשאין לו אָשָם, הם לא רוצים אותו.

כרמל שאמה-הכהן: אל תפתחו עכשיו את כל הנושאים של אופנועים, זה לא העניין.

נסים רזימין: הוא אומר נתונים לא נכונים לפרוטוקול.

נסים רזימין: אני רוצה לדעת רק דבר אחד, לגבי הנושא של שיעור ההעמסה נכון להיום, כדי שלא ייצא מצב שבשנתיים האלה, כשהענף שלנו קרס בשנתיים האלה, אנחנו נגיע למצב שנעביר את ה-6%---

אסף מיכאל: מה זאת אומרת הענף קרס?

פניה קירשנבאום: אני אסביר לך.

פניה קירשנבאום: הוא מתכוון, בגלל העלייה בערך הביטוחי, אנשים נמנעו מלרכוש, כי זה נהיה כל כך יקר---

אסף מיכאל: אבל אלה לא הנתונים שיש לנו.

אסף מיכאל: יש לנו את כל הנתונים, אנחנו מוזנים ממפעיל מאגר המידע ומחברות הביטוח, אנחנו מכירים את המספרים ולכן אני מתקשה להתחבר להגדרות---

כרמל שאמה-הכהן: מה, אין ירידה במספר כלי הרכב הדו גלגלי?

אסף מיכאל: לא, יש עלייה.

אסף מיכאל: יש עלייה במספר כלי הרכב הדו גלגלי.

ניר ברטל: אתה תראה את הדוח של הלשכה המרכזית לסטטיסטיקה מ-2010 ויש עלייה.

נסים רזימין: יש עלייה?

נסים רזימין: אני לא יודע מאיפה אתם נותנים את הנתונים.

אסף מיכאל: אני מוכן להביא, אם יהיה דיון נוסף---

נסים רזימין: יש פה ירידות של עשרות אחוזים.

אסף מיכאל: אם יהיה דיון נוסף, אני אשמח להביא ליושב ראש ולחברת הכנסת את הנתון שמראה על גידול במצבת הדו גלגלי.

אסף מיכאל: אגב, אפרופו, בדיון הקודם עלתה שאלה של מה קורה בעולם ובקונטקסט הזה, בלא מעט מדינות בעולם, בעיקר מדינות באירופה, מדינות שכלי הרכב הדו גלגלי בהם הם שחקן משמעותי, יש דווקא מגמה הפוכה, של ירידה במצבת כלי הרכב הדו גלגלי.

אסף מיכאל: בשנים האחרונות, יש מגמה ברורה, כלי הרכב הופכים להיות בטוחים יותר, הכנסה של אביזרי בטיחות, העולם הדו גלגלי נשאר מאחור בהיבט הבטיחותי ולכן---

נסים רזימין: מאיפה אתה מוציא את הנתונים האלה?

נסים רזימין: לדבר אפשר, אנחנו רוצים נתונים---

כרמל שאמה-הכהן: תדבר ברשות דיבור.

אסף מיכאל: אני יכול לתת דוגמה של מדינה, למשל כמו איטליה, ששם כלי הרכב הדו גלגליים הם שחקן משמעותי.

אסף מיכאל: בשנים האחרונות יש ירידה בכמות כלי הרכב, ירידה חזקה מאוד במכירות של כלי הרכב הדו גלגלי ולא בגלל שמחירי הביטוח התייקרו שם, מכיוון שכלי הרכב הזה הוא כלי רכב בטוח הרבה פחות מכלי הרכב הפרטיים שעשו קפיצת מדרגה בהיבט הבטיחותי.

אסף מיכאל: בישראל, לצערי, אנחנו נגררים למצב של עידוד של כלי שבעולם, וגם ביקשתם מאיתנו לראות מה קורה ב-OECD---

פניה קירשנבאום: אנחנו לא מעודדים, אנחנו רק לא מענישים.

פניה קירשנבאום: זה ההבדל.

אסף מיכאל: אנחנו גם לא מענישים אותם.

אסף מיכאל: היום, שתדעי, חברת הכנסת, כל רוכב אופנוע מקבל צ'ק וירטואלי של כ-3,000 שקלים לרכוש ביטוח.

אסף מיכאל: מי מממן את הצ'ק הזה?

אסף מיכאל: ציבור כלי הרכב הפרטיים.

פניה קירשנבאום: לא, אני אגיד לך מי צריך לממן, מי שזכה במכרז של ביטוחי חובה ומרוויח כל שנה מיליארד שקל.

פניה קירשנבאום: הוא צריך לממן את זה וזה היה התנאי כשהסכימו להעביר את זה.

פניה קירשנבאום: זה היה החוזה.

פניה קירשנבאום: במקום לחתום על 16% התפשרו על 8% ואז זה---

אסף מיכאל: אבל לא חברות הביטוח מממנות את זה, הציבור---

פניה קירשנבאום: נניח שאתה צודק, תסביר לי, כשהורדנו את הפול ל-3.75, הביטוח של הרכב שלי לא הוזל באגורה אחת.

פניה קירשנבאום: אז תסביר לי איפה הבאלאנס הזה.

פניה קירשנבאום: אם אתה אומר שזה מממן, אז כשהעלינו להם את הביטוח, למה הביטוח שלי לא נהיה יותר זול?

קריאה: אין לו תשובה.

פניה קירשנבאום: אז בנקודה הזאת נעצור, כי אין שום קורלציה בין שני המספרים.

כרמל שאמה-הכהן: על ההגדרה של 'מרכיב ההעמסה' יש עוד ויכוח?

גיורא נדל: אנחנו לא יודעים מה המרכיב ההעמסה נכון להיום.

כרמל שאמה-הכהן: על ההגדרה של מרכיב ההעמסה, לא על הגובה שלו.

קריאה: אין.

כרמל שאמה-הכהן: אנחנו מצביעים על ההגדרה של מרכיב ההעמסה.

כרמל שאמה-הכהן: מי בעד?

כרמל שאמה-הכהן: גמרנו עם מרכיב ההעמסה, תמשיך הלאה.

כרמל שאמה-הכהן: הצבעה מרכיב ההעמסה אושר

ניר ימין: (מקריא): "עלות אספת השירותים" – כהדגרתה בסעיף 12ד' לחוק".

ניר ימין: החוק, הכוונה לחוק פיצויים לנפגעי תאונות דרכים.

ניר ימין: עלות אספקת השירותים שם מוגדרת 'עלות אספקת השירותים הרפואיים לנפגעי תאונות דרכים הניתנים בידי קופות החולים'.

ניר ימין: השימוש בהגדרה הזאת יהיה אחר כך, בתוך ההגדרה של עלות הסיכון הטהור, כי אנחנו מגדירים את עלות הסיכון הטהור: (מקריא): כ"חלק מתעריף ביטוח", במקור היה 'אינו כולל רווח והוצאות', עכשיו יהיה "שאינו כולל רווח, הוצאות ועלות אספקת השירותים, למעט הוצאות ליישוב תביעות, כפי שהוגדרו בתכנית הסטטיסטית", שגם לכך יש הגדרה לאחר מכן, "המתבסס על ניסיון התביעות בעבר של הענף כולו".

ניר ימין: וכאן אולי זה המקום להערות שלכם, האם להתייחס לענף ביטוח רכב החובה, או לכלל הענף.

אסף מיכאל: זה מתייחס לענף רכב החובה.

ניר ימין: (מקריא): "לרבות ניסיון התביעות בפול, בתוספת אומדן של תשלומים עתידיים בשל אותן תביעות ובהתחשב במגמות המשפיעות על שכיחות התביעות ועל עלותן".

ניר ימין: אני אסביר למה הגדרנו את עלות אספקת השירותים.

ניר ימין: נמסר לנו שזה לא נכנס בתוך התעריפים שחברות הביטוח גובות כפרמיה, אלא הן משמשות צינור ומעבירות את התעריפים האלה לקופות החולים שמספקות את השירותים הרפואיים למבוטחים, ולא חברות הביטוח מספקות את זה כבר ולכן זה אמור להיות בחלק שיוצא מתוך תעריף הביטוח, זה אמור להיות יחד עם הרווח וההוצאות ולא להיכלל בתוך תעריף הביטוח כשאנחנו מחשבים את עלות הסיכון הטהור בתוך ההגדרה.

ניר ימין: אני מקווה שהסברתי את עצמי.

כרמל שאמה-הכהן: בסדר?

קריאות: כן.

כרמל שאמה-הכהן: אוקי.

כרמל שאמה-הכהן: מי בעד?

כרמל שאמה-הכהן: שתי ההגדרות אושרו.

כרמל שאמה-הכהן: הצבעה הגדרת עלות אספקת השירותים הגדרת עלות הסיכון הטהור אושרו מה נשאר לנו?

ניר ימין: 'תכנית סטטיסטית' - כמו ההגדרה של עלות הסיכון הטהור, גם ההגדרה הזו לקוחה מתקנות מאגרי המידע, תקנות ביטוח רכב מנועי (הקמה וניהול של מאגרי מידע) מ-2004.

ניר ימין: ב'תכנית סטטיסטית', מחקנו, אדוני, ביחס לנוסח הכחול את 'עלות הסיכון הטהור בשוק החופשי', הסברתי מדוע בתחילת הדיון.

ניר ימין: (מקריא): " "תכנית סטטיסטית" - תכנית שאישרה הרשות, המגדירה את האופן שבו על מבטח לקדד ולהעביר את המידע על הפרמיות והתביעות לכל אחד ממאגרי המידע, הכולל בין השאר את פרטי המידע, אופן הגשתם, דרישות האיכות לגביהם ולוחות הזמנים לדיווח של כל מבטח".

ניר ימין: מאגרי המידע, אני מבין שמדובר על מאגרי המידע לפי סעיף 11א, שהמפעילים מייצרים דוחות מאגרי המידע האקטואריים שעל בסיסם נקבעים בסוף התעריפים.

ניר ימין: סיימתי לקרוא את ההגדרה, רק שבהגדרה של עלות הסיכון הטהור, אני לא זוכר שהיתה החלטה אם מדובר על כמו שההגדרה כתובה עכשיו, על הענף כולו, או ענף ביטוח רכב החובה רק.

אסף מיכאל: נאמר, הרשות תקבע תעריפים בפול.

אסף מיכאל: יש רק פול אחד והרשות קובעת תעריפים רק לאותו פול, שזה רק ביטוח חובה, לא יכול להשתמע שום דבר אחר.

פניה קירשנבאום: אנחנו לא מדברים על שום דבר, אין פה חילוקי דעות בינינו.

פניה קירשנבאום: אנחנו מדברים על ביטוחי חובה.

כרמל שאמה-הכהן: אין חילוקי דעות?

גיורא נדל: הסתכלתי בפקודה, בפקודה---

אסף מיכאל: הרשות לא קובעת תעריף לשום דבר אחר.

גיורא נדל: אני אומר את מה שאני אומר מכיוון שבפקודה עצמה אין דבר כזה 'הענף', זה המקום הראשון שזה מופיע.

גיורא נדל: כתוב 'ענף ביטוח רכב דו גלגלי', אני חושב שצריך לדייק.

ניר ברטל: ההגדרה לקוחה מהתקנות.

גיורא נדל: בתקנות?

גיורא נדל: אולי אני טועה, אבל תגיד אתה.

ניר ברטל: ברור שזה הענף רכב---

גיורא נדל: זה ברור, אבל זאת פעם ראשונה שמופיעה הגדרה שנקראת 'הענף'.

כרמל שאמה-הכהן: על מה הוויכוח?

פניה קירשנבאום: אין ויכוח, זה ביניהם איך זה מוגדר, לנו אין ויכוח.

כרמל שאמה-הכהן: אין ויכוח?

כרמל שאמה-הכהן: אז אפשר לעבור להצבעה.

ניר ימין: לא, אין ויכוח, הכוונה שיהיה כתוב בענף ביטוח רכב החובה?

פניה קירשנבאום: כן, אבל להם זה ברור גם כמו שאתה כתבת.

פניה קירשנבאום: גם אם תגדיר את זה ככה, זה לא משנה, כי הוא מגדיר את הביטוח רק בחובה.

ניר ימין: אז סיימתי לקרוא.

כרמל שאמה-הכהן: האם אנחנו מאשרים את כל ההגדרות שנותרו לאישור?

כרמל שאמה-הכהן: מי בעד?

כרמל שאמה-הכהן: אושר, לרבות שינויים אם יתקבלו.

כרמל שאמה-הכהן: הצבעה ההגדרות אושר.

ניר ימין: אתה מבקש ממני שאני אקרא אחת הגרסאות?

פניה קירשנבאום: הגרסה שמקובלת על כולם.

כרמל שאמה-הכהן: גרסה ד' ואז נדבר על זה.

ניר ימין: גרסה ד' אומרת כך: "קבעה הרשות תעריפי ביטוח לפול", ולכן אני חושב שההערה של אגף שוק ההון היא נכונה בהקשר זה שלא מדובר על כלל ביטוח הרכב, אלא רק ביטוח רכב החובה, כי הסעיף האופרטיבי מדבר רק על קביעה של הרשות לתעריפי ביטוח לפול.

ניר ימין: "יעמוד מרכיב ההעמסה", וכאן יש שוני לעומת הנוסח שפורסם ברשומות, "הצפוי למימון העלות לביטוח אופנועים במסגרת הפול בתעריף הביטוח", וכאן הכוונה לתעריף הביטוח של מבוטח שלא מבוטח במסגרת הפול.

ניר ימין: כלומר מרכיב ההעמסה הוא תמיד מרכיב העמסה לא על הפול, אלא לגבי מבוטחים שלא במסגרת הפול, "על שישה אחוזים מעלות הסיכון הטהור", הורדנו את המלים 'בשוק החופשי', בהמשך להסברים שניתנו לפני כן.

כרמל שאמה-הכהן: יש לי שאלה.

כרמל שאמה-הכהן: תוך כמה זמן מהרגע שאנחנו נסיים עכשיו נוסח אחרון של החוק יש סימולציה של התעריפים?

כרמל שאמה-הכהן: סימולציה, לא שתשנה אותם בפועל.

אסף מיכאל: לא יודע.

כרמל שאמה-הכהן: סדר גודל.

אסף מיכאל: אני מניח מספר חודשים.

אסף מיכאל: לא 30 חודשים, חודש-חודשיים.

כרמל שאמה-הכהן: למה?

כרמל שאמה-הכהן: אם אתה לוקח עכשיו את הנתון של 6% מכניס באקסל שלך, לא נוצר לך תעריפים?

אסף מיכאל: קודם כל לא אני---

כרמל שאמה-הכהן: אני לא מדבר עכשיו על התחילה, על התחילה נדבר עוד רגע.

כרמל שאמה-הכהן: אני רוצה לדעת, אני אגיד לך למה, אני רוצה לראות שחור על גבי לבן שתעריפי הביטוח יורדים.

כרמל שאמה-הכהן: אני יכול להתחיל להוסיף פה סעיפים שלא הסכמנו עליהם כדי לכבול ממש את זה ול...

כרמל שאמה-הכהן: אני לא רוצה---

אסף מיכאל: כן, ההערה שלך ברורה.

כרמל שאמה-הכהן: אני יכול ללכת דרך מנגנונים אחרים---

אסף מיכאל: היושב ראש, ההערה שלך ברורה.

כרמל שאמה-הכהן: אני רוצה לראות סימולציה שאתם עומדים מאחוריה, לא חייב שזה ייכנס לפועל מיידי, שאני אדע, ואם אני אראה שהסימולציה לא בסדר, אז נחזיר את החוק---

אסף מיכאל: אין בעיה, אני אראה לך סימולציה.

אסף מיכאל: אתה עכשיו שואל תוך כמה זמן.

כרמל שאמה-הכהן: לא, כי זה צריך להיות בטווח מיידי.

אסף מיכאל: מה זה בטווח מיידי?

כרמל שאמה-הכהן: הסימולציה, אני לא מדבר בפועל.

אסף מיכאל: בשביל לייצר את הסימולציה הזאת אני צריך שבועיים.

אסף מיכאל: הכל אצלך עובד מאוד מהר, אני מאוד---

זוהר גרינברג: בשביל זה אני בשוק החופשי, ככה עובדים אצלנו.

כרמל שאמה-הכהן: על בסיס הנתונים הקיימים, זה לא מחייב לשנה הבאה וזה לא משהו שאני דורש שתחיל אותו, סימולציה, כדי לקבל סבירות מה עשינו פה.

כרמל שאמה-הכהן: אנחנו עושים פה במגמה להקל על האופנוענים.

אסף מיכאל: כמה זמן עד שנקבל את זה מהמפעיל?

זוהר גרינברג: יש תשובה לשאלה הזאת.

זוהר גרינברג: הרי יש דוחות כספיים של חברות הביטוח לשנת 2010---

אסף מיכאל: איך אתם יודעים לתת את התשובה?

אסף מיכאל: עם כל הכבוד, אני לא מבין את ה---

כרמל שאמה-הכהן: אבל באותם נתונים שפעם אחרונה שהם עשו את החישוב, בסך הכל לשנות מספר אחד.

זוהר גרינברג: נכון.

אסף מיכאל: למה לשנות מספר אחד?

אסף מיכאל: אתה משנה סט שלם של תעריפים, יש היום דיפרנציאציה בתעריפים, יש חוזר שבו---

כרמל שאמה-הכהן: לא, מתי פעם אחרונה קבעת תעריפים?

אסף מיכאל: ב-2009.

כרמל שאמה-הכהן: אותו חישוב של 2009, לא עשית אותו על ניירת, עשית אותו במחשב, נכון?

אסף מיכאל: נכון.

כרמל שאמה-הכהן: אתה משנה רק את המספר מ-4 שאמרת פסיק משהו, ל-6.

פניה קירשנבאום: לא, 3.75.

ניר ברטל: אבל שם החישוב לא התבסס על מרכיב ההעמסה, לא הכנסנו מרכיב העמסה וקיבלת תעריף---

אסף מיכאל: ברור, לא היתה פונקציית מטרה.

אסף מיכאל: לא חיברנו---

כרמל שאמה-הכהן: אוקי, בחישוב שלך, איך מתבטא מרכיב ההעמסה?

אסף מיכאל: החקיקה הקודמת שאפה וגם הממונה שאף---

כרמל שאמה-הכהן: אסף, בחישוב האחרון שעשית, מרכיב ההעמסה איך מתבטא, באחוזים או בסכום כספי?

אסף מיכאל: בסכום.

כרמל שאמה-הכהן: קח את הסכום הזה, תכפיל ביחס משולש 6 חלקי---

אסף מיכאל: עוד פעם אני אומר, היושב ראש, החישוב הזה---

כרמל שאמה-הכהן: אם אתה אומר לי חודשיים, אנחנו צריכים עכשיו לבטל את החוק.

אסף מיכאל: למה?

כרמל שאמה-הכהן: כי אני לא רוצה שיהיה מצב שאנחנו נעשה צחוק מעצמנו.

אסף מיכאל: אני אנסה לספק את זה כמה שיותר מהר.

אסף מיכאל: עם כל הכבוד, זה לא נתון טריוויאלי, לא אני מחשב אותו, אנחנו ניעזר גם באקטואר האוצר וגם במפעיל מאגר המידע, אני לא חושב שזה נתון טריוויאלי וזה לא מספר אחד, שוב, זה סט שלם של תעריפים.

אסף מיכאל: אנחנו לא קובעים תעריף, זה תעריפים שמבוססים על דיפרנציאציה, עם ותק, זה לא מספר אחד שאני הולך, שיניתי ואני נותן לך אותו.

אסף מיכאל: אני באמת רוצה לעזור לך ולתת לך כמה שיותר מהר, אני אתן לך את זה מהר ככל שניתן.

כרמל שאמה-הכהן: רגע, הסך הכל, יש סך הכל שאופנועים משלמים בארץ עבור ביטוח חובה?

כרמל שאמה-הכהן: בפול?

כרמל שאמה-הכהן: יש סך הכל כזה.

כרמל שאמה-הכהן: ברגע שאתה תדע כמה העמסה אתה תוריד מהם, תדע כמה אתה חוסך מהם.

כרמל שאמה-הכהן: זה מספיק לדעת באחוז כללי כמה הורדת, אני לא רוצה שתיכנס לי עכשיו לתוך---

ניר ברטל: יש פה כמה משתנים נעלמים.

ניר ברטל: נניח ותעריפים עכשיו יירדו באיקס מסוים, מה קורה עם חברות הביטוח?

ניר ברטל: האם כל האופנועים שהיו מחוץ חוזרים?

ניר ברטל: זה משפיע על כמה פרמיות אתה גובה, זה משפיע על מרכיב ההעמסה---

אסף מיכאל: אני אנסה לתת לך את התשובה לנתון הזה כמה שיותר מהר, אבל אני לא חושב שאני יכול עכשיו להתחייב לך על לוח זמנים, אם זה יהיה תוך שבועיים או תוך חודש, ואני גם לא חושב, עם כל הכבוד, תקן אותי אם אני טועה, שזה באמת הדבר הכי חשוב, אם זה יהיה בתוך שבועיים או בתוך חודש.

אסף מיכאל: זה לא נתון שאני מייצר אותו, אני מקווה לייצר אותו כמה שיותר מהר וברגע שיהיה לי אותו, ניתן לך אותו.

כרמל שאמה-הכהן: אני לא אמרתי שאתה עושה פה משהו ש...

כרמל שאמה-הכהן: שתתחייב למשהו ש---

אסף מיכאל: לא, אני רק רוצה לחדד.

כרמל שאמה-הכהן: אני רוצה שלא ניכנס עכשיו למצב שאנחנו נצטרך להוסיף סעיף ג, ולכתוב נניח שהשר יהיה רשאי להעלות את מרכיב ההעמסה באישור ועדת הכלכלה, כדי להשאיר פתח שאם...

כרמל שאמה-הכהן: אני לא רוצה שנגיע למצב אחד שגמרנו את החקיקה, הכל טוב ויפה, עמדנו בכל ההסכמות עם האוצר ומתעוררים בבוקר ולא ירדו תעריפי הביטוח לאופנועים.

אסף מיכאל: אז אתה לא תראה מצב כזה.

כרמל שאמה-הכהן: אתה בטוח שתעריפי הביטוח על בסיס המבנה שאנחנו עושים פה---

נסים רזימין: אבל בכמה ירדו?

כרמל שאמה-הכהן: אנחנו לא מדברים על ירידה של אחוז וחצי, זה ברור.

נסים רזימין: אז בוא נשמע.

פניה קירשנבאום: הוא לא יודע להגיד את זה.

זוהר גרינברג: אסף, אפשר לשאול שאלה?

זוהר גרינברג: כמה היו פרמיות הביטוח בענף בשנת 2010?

זוהר גרינברג: זה נתון שיש לכם.

זוהר גרינברג: הם היו 4 מיליארד?

זוהר גרינברג: 4.2? 3.9? 5 נקודה.

זוהר גרינברג: ..?

זוהר גרינברג: הרי זה נתון שיש לממונה על שוק ההון כצבר של הדיווחים של חברות הביטוח לשנת 2010.

אסף מיכאל: נכון, בוודאי שיש.

זוהר גרינברג: וכבר הדוחות הכספיים התפרסמו לרבעון השני, הם מגישים לכם דיווחים חודשיים, מהסיבות האלה אתה יכול להגיד לנו, אפילו בשליפה, עכשיו, מתוך המאגר---

אסף מיכאל: אני לא רוצה להגיד בשליפה, אבל בוודאי אני אגיד את הנתון הזה.

זוהר גרינברג: אתה יכול להגיד את הנתון הזה בחישוב של שתי דקות.

אסף מיכאל: אין לי אותו פה מולי, אבל בוודאי שאני יכול לספק לך את הנתון הזה.

כרמל שאמה-הכהן: אנחנו תמיד יכולים לפתוח את זה עם רוויזיה, נכון?

אתי בנדלר: בוודאי שכן, אבל בינתיים זה ייקח זמן עד שזה יוכן להכנה---

כרמל שאמה-הכהן: בוא נגמור את זה ככה.

כרמל שאמה-הכהן: אנחנו ניכנס עכשיו למהלך של שבוע של דיון אינטנסיבי לראות איך אנחנו יוצרים לזה---

אתי בנדלר: אבל אני מניחה, אדוני היושב ראש, קח בחשבון שבתחילת השבוע הבא, או ביום שני או ביום שלישי---

כרמל שאמה-הכהן: אפשר להניח את זה גם בשבוע האחרון.

כרמל שאמה-הכהן: אתה מכין את זה להנחה, אנחנו רק נותנים לך את האו.

כרמל שאמה-הכהן: קי האחרון.

ניר ימין: בסדר, אבל אחרי שזה מונח על שולחן הכנסת, אי אפשר כמובן לבצע רוויזיה.

אתי בנדלר: אפשר למשוך.

אתי בנדלר: הוועדה יכולה למשוך.

כרמל שאמה-הכהן: הוועדה יכולה למשוך.

כרמל שאמה-הכהן: אין בעיה.

כרמל שאמה-הכהן: אז אתה אפילו יכול להניח, מקסימום נמשוך את זה לפה בחזרה.

כרמל שאמה-הכהן: נצביע על זה ככה---

פניה קירשנבאום: נצביע על זה ככה והם צריכים לתת לנו נתונים.

אסף מיכאל: סימולציה, כן, כמו שביקשתם.

נסים רזימין: לאוצר יש אינטרס לדחות את זה ואנחנו רוצים להכניס הגנה.

כרמל שאמה-הכהן: אבל אין כרגע הגנה, יש לנו שבוע-שבועיים לייצר את ההגנה הזאת.

אסף מיכאל: אם זה משהו שאני הייתי עושה בעצמי, גם הייתי נותן לך פרק זמן---

פניה קירשנבאום: כל אחד מאיתנו יכול לעשות את הסימולציה הזאת, רק היא תהיה פחות מדויקת.

אסף מיכאל: חברת הכנסת, זה נתון---

כרמל שאמה-הכהן: אנחנו מצביעים על זה עכשיו, תמיד נוכל למשוך את זה בחזרה.

פניה קירשנבאום: אני רוצה להציע.

פניה קירשנבאום: אנחנו נצביע ונניח את זה ואם תוך שבוע ימים אנחנו לא נקבל רוויזיה, אז נחזיר את זה לוועדה, סעיף סעיף, ונחזיר בחזרה למליאה.

כרמל שאמה-הכהן: אין בעיה, בסדר.

אסף מיכאל: המשמעות של מה שהיא אמרה שאתם מחכים מאיתנו תוך שבוע לאיזה שהוא נתון?

כרמל שאמה-הכהן: נדבר, אתה רואה שאנחנו לא לוחצים אותך יתר על המידה.

אסף מיכאל: מקודם אמרת שבועיים ואני אמרתי חודש או חודשיים, עכשיו היא אומרת שבוע.

פניה קירשנבאום: כי עוד שבועיים אנחנו צריכים להעלות את זה להצבעה.

אסף מיכאל: אני מניח שאתם תהיו כאן גם במושב הבא, אבל בסדר.

פניה קירשנבאום: אל תניח, תהיה בטוח.

אסף מיכאל: בסדר גמור, מצוין.

אסף מיכאל: היא הנותנת, על אחת כמה וכמה, ולכן אני לא רואה בעיה.

אסף מיכאל: היו"ר כרמל שאמה: אוקי, אנחנו מצביעים על סעיף ב'.

אסף מיכאל: מי בעד הסעיף?

אסף מיכאל: הצבעה סעיף ב', גרסה ד' בעצם גמרנו את החוק.

אסף מיכאל: מאשרים לקריאה שנייה ושלישית.

אסף מיכאל: אנחנו כבר היום נדבר עם השר ועם מי שצריך שם, שיגידו לכם שזה בעדיפות עליונה שנקבל---

אסף מיכאל: מספיק שאתה אמרת, אני מכבד את זה ואני---

כרמל שאמה-הכהן: לא, שתבין את המשמעות.

כרמל שאמה-הכהן: יש כל מיני דברים שתלויים בדבר הזה.

פניה קירשנבאום: אתה לא צריך לזמן ישיבה, תעביר את זה ליושב ראש, תעביר לוועדה, יש---

אסף מיכאל: כן, כמו שהוא אמר וזה יהיה גם נתונים, נקרא לזה, אינדיקטיביים, בסדר?

פניה קירשנבאום: רק אם צריך להחזיר לוועדה, נעשה---

כרמל שאמה-הכהן: תודה רבה.

כרמל שאמה-הכהן: הישיבה נעולה.